আত্মীয় ও প্রত্যক্ষদর্শীদের বরাত দিয়ে পেকুয়া থানার ভারপ্রাপ্ত কর্মকর্তা (ওসি, তদন্ত) মিজানুর রহমান জানান, মগকাটা গ্রামের শের আলীর প্রথম স্ত্রী মারা গেলে দ্বিতীয় বিয়ে করেন। প্রথম স্ত্রীর মেয়ে পাখি আক্তার শ্বশুর বাড়ি থেকে সন্তানদের নিয়ে বাবার বাড়ি বেড়াতে আসেন। গতকাল সন্ধ্যায় পাখির শিশু মেয়ে শিফার সঙ্গে জিপুর ঝগড়া হয়। পরে শিশুদের ওই ঝগড়ার জের ধরে পাখি আক্তার ও তার সৎ মা রশিদা বেগম বিবাদে জড়ায়।মিজানুর রহমান আরও জানান, ঝগড়ার এক পর্যায়ে ক্ষুব্ধ হয়ে প্রতিপক্ষকে ফাঁসাতে নিজের সন্তান জিপু মনিকে দা দিয়ে কোপালে জিপু মনি গুরুতর আহত হয়। দ্রুত তাকে আত্মীয়রা পেকুয়া উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক মৃত ঘোষণা করেন।পরে স্থানীয় লোকজনের সহায়তায় পুলিশ নিজের মেয়েকে হত্যার অভিযোগে মা রশিদা বেগমকে গ্রেপ্তার ও হত্যায় ব্যবহৃত দা’টি উদ্ধার করা হয়। এ ঘটনায় থানায় মামলা হয়েছে বলেও জানান ওসি।